****

**22η ΤΑΚΤΙΚΗ ΣΥΝΕΔΡΙΑ ΟΛΟΜΕΛΕΙΑΣ ΑΚΑΔΗΜΙΑΣ**

ΔΙΑΔΙΚΤΥΑΚΑ

17.03.2021

Ώρα 16.00-18.30

ΠΡΑΚΤΙΚΑ

**Παρόντες/ούσες**

1. Δημητρίου Ανδρέας (Πρόεδρος)
2. Αιμιλιανίδης Κ. Αχιλλεύς
3. Καλογήρου Σωτήρης
4. Κωστρίκης Λεόντιος
5. Μιχαηλίδης Δημήτριος
6. Μουζάλα Έλενα,
7. Ριζοπούλου-Ηγουμενίδου Ευφροσύνη
8. Παπανικόλας Κώστας
9. Πολυκάρπου Μάριος
10. Φωτίου Σταύρος
11. Χαραλαμπίδης Κυριάκος
12. Χριστοφόρου Λουκάς

**Απόντες**

1. Ζένιος Σταύρος, απουσιάζει λόγω επαγγελματικής υποχρέωσης
2. Καραγιώργης Βάσος, απουσιάζει λόγω ασθένειας
3. Νικολάου Κυριάκος, απουσιάζει στο εξωτερικό
4. Πισσαρίδης Χριστόφορος, απουσιάζει στο εξωτερικό

1. **Έγκριση Πρακτικών**

Εγκρίνονται ομόφωνα τα Πρακτικά της 20ης και 21ης Διαδικτυακής Συνεδρίας της Ολομέλειας της Ακαδημίας με ημερομηνία 17.02.2021 και 27/02/2021.

1. **Ανακοινώσεις**

**Ο Πρόεδρος, Καθηγητής Ανδρέας Δημητρίου**, αφού καλωσόρισε τα Μέλη στη διαδικτυακή συνεδρίαση, ενημέρωσε την Ολομέλεια για τα ακόλουθα:

α) Στις επαγγελματικές κάρτες που θα εκδοθούν από το Κυβερνητικό Τυπογραφείο θα αναγράφεται:

Ονοματεπώνυμο

Ιδρυτικό Μέλος

Επαγγελματική ιδιότητα

Αξίωμα στην Ακαδημία

Στοιχεία Επικοινωνίας.

β) Σχετικά με τη λήξη της προθεσμίας υποβολής υποψηφιοτήτων, η κάθε Τάξη θα αποφασίσει μόνη της, έγκαιρα, περί παράτασης ή μη του χρονικού πλαισίου υποβολής υποψηφιοτήτων για τη θέση στην κατηγορία των Τακτικών Μελών.

1. **Συζήτηση σχεδίων κτιρίου της Ακαδημίας στην παρουσία του Αρχιτέκτονα της Μητρόπολης Κύκκου και Τηλλυρίας, κυρίου Μουκτάρη**

Ο Πρόεδρος αναφέρθηκε, εν συντομία, στην πορεία των επαφών που είχε η επιτροπή της Ακαδημίας με τον Μητροπολίτη Κύκκου και Τηλλυρίας, κ.κ. Νικηφόρο, με θέμα την παραχώρηση οικοπέδου προς την Ακαδημία και τα σχέδια που ετοίμασε ο αρχιτέκτονας κ. Μουκτάρης. Ακολούθησε εκτεταμένη συζήτηση μεταξύ των Μελών και επιχειρηματολογία σχετικά με την επιθυμία της Ακαδημίας να επιλέξει τα αρχιτεκτονικά σχέδια για την ανέγερση του κτιρίου, μέσω αρχιτεκτονικού διαγωνισμού.

Η Ολομέλεια είχε την ευκαιρία να συνομιλήσει με τον Δημήτρη Μουκτάρη, γιο του αρχιτέκτονα Ανδρέα Μουκτάρη, ο οποίος για λόγους υγείας δεν παρέστη στη διαδικτυακή συνάντηση. Ο Δημήτρης Μουκτάρης, αφού παρουσίασε σειρά φωτογραφιών επιβλητικών κτιρίων από Ευρώπη και Αμερική, ανέφερε ότι είναι στη διάθεση της Ακαδημίας να ακούσει εισηγήσεις επί των σχεδίων, που έχουν εκπονηθεί και έχουν αποσταλεί στα Μέλη της Ακαδημίας, και να προβεί σε προτεινόμενες αλλαγές, με τη σύμφωνη γνώμη του Μητροπολίτη.

Στο σημείο αυτό αποχώρησε από τη συνεδρίαση ο αρχιτέκτονας.

Διατυπώθηκαν απόψεις για εξεύρεση συμβιβαστικής διευθέτησης μεταξύ Ακαδημίας και Μητροπολίτη κυρίως ως προς το σχέδιο της εξωτερικής όψης του εν λόγω κτιρίου.

Η Ολομέλεια αποφάσισε να αποστείλει η Ακαδημία επιστολή προς τον Μητροπολίτη στην οποία θα εκφράζεται το πνεύμα της συζήτησης με αναφορά στην επιθυμία της Ολομέλειας για διενέργεια αρχιτεκτονικού διαγωνισμού.

* **Ενέργειες: Πρόεδρος, Μαρία Παπαπολυβίου**

1. **Πολιτική διεκδίκησης ερευνητικών προγραμμάτων από Μέλη της Ακαδημίας**

Μετά από συζήτηση σχετικά με την πολιτική που πρέπει να ακολουθηθεί κατά τη διεκδίκηση ερευνητικών προγραμμάτων, ο Πρόεδρος της Ακαδημίας ανέφερε ότι κάθε Μέλος έχει τη δυνατότητα να υποβάλλει πρόταση για ερευνητικό πρόγραμμα αφού η πρόταση αυτή θα έχει εγκριθεί από την Ακαδημία.

Η Ολομέλεια αποφάσισε ότι επόμενη συνεδρίασή της θα έχει ως θέμα Ημερήσιας Διάταξης τον καταρτισμό εσωτερικών κανονισμών για διεκδίκηση ερευνητικών προγραμμάτων τόσο από τα ερευνητικά κονδύλια της Ακαδημίας όσο και από ιδρύματα, διεθνώς.

* **Ενέργειες: Πρόεδρος Ακαδημίας, Μαρία Παπαπολυβίου**


1. **« Γνωρίστε την Ακαδημία»**

Η επιτροπή, ένας εκπρόσωπος από κάθε Τάξη και ο Πρόεδρος της Ακαδημίας, δεν συνήρθε για τον καταρτισμό του προγράμματος.

* **Ενέργειες: Πρόεδροι Τάξεων, Μαρία Παπαπολυβίου**

**Η επόμενη Τακτική Συνεδρία Ολομέλειας της Ακαδημίας θα γίνει στις 21 Απριλίου 2021.**

Ο Πρόεδρος Ο Γενικός Γραμματέας

Ανδρέας Δημητρίου Αχιλλεύς Κ. Αιμιλιανίδης